EkBass/fiwiki-20250220-pages-articles huggingface dataset:
Suvi Hurme

Suvi Karoliina Hurme (s. 28. kesäkuuta 1991 Nokia) on suomalainen näyttelijä. Hän opiskeli Suomen Teatteriopistossa kaksi vuotta ja työskenteli kolmannen vuoden Tampereen Komediateatterille, josta hän jatkoi Uusi päivä -sarjaan, roolinaan Emmi Lukkari 2010–2015. Hurme toimi myös sarjassa esiintyneen bändin Vihreät Valot toisena solistina. == Työt == === TV-työt === * 2015 Väärät Bileet (Emmi Lukkari) * 2010–2015 Uusi päivä (Emmi Lukkari) 2017 Uusi Päivä spin-off, Tabula Rasa, jakso 2, Poika sinä olet tyttö (Emmi Lukkari) === Teatterityöt === * 2016–2017 Tampereen Komediateatteri: Ei ketään kotona (Jane / Dolly) * 2013 Kirjurinluodon kesäteatteri: Linjat kuumina (Tuikku) * 2012 Laajavuoren kesäteatteri: Peppi Pitkätossu (Peppi) * 2010 Tampereen Komediateatteri/Tamperetalo: Sound of Music (avustaja) * 2010 Tampereen Komediateatteri: Peppi Pitkätossu (Annika) * 2009–2010 Tampereen Komediateatteri: Pieni kauhukauppa (nukkeanimaattori) * 2009 Tampereen Komediateatteri: Vaahteranmäen Eemeli (Pikku-Iida) * 2009 Suomen Teatteriopisto: Vaarallisia suhteita (Cecile Volanges) * 2009 Suomen Teatteriopisto: Juhlat (Anniina) * 2009 Suomen Teatteriopisto: Iso Paha Susi (Punahilkka) * 2008 Suomen Teatteriopisto: NääsHamlet (Ofelia) * 2008 Päivä Tampereella 1918 (Onni Kokko) * 2008 Suomen Teatteriopisto: Sinut haluan vain (cheerleader) * 2001 Suomen Kansallisooppera: Noitasapatti (kakara) === Äänityöt === * 2016 Juicen Taivaallinen Aulabaari (tyttö) * 2012–2013 Vihreät Valot - minianimaatiosarja (Emmi Lukkari) === Musiikkivideot === * 2011 Vihreät Valot: Pieni tytön tylleröinen * 2011 Vihreät Valot: Parasta Ikinä * 2011 Vihreät Valot: Heilutaan * 2011 Vihreät Valot: Kevääksi * 2014 Emmi feat Vihreät Valot: Minä se oon * 2015 Summeri feat Vihreät Valot: Instassa * 2015 Vihreät Valot: Behind the Scene * 2015 Vihreät Valot feat Ransu Karvakuono: Ole mulle kaveri == Lähteet == Luokka:Suomalaiset näyttelijät Luokka:Vuonna 1991 syntyneet Luokka:Elävät henkilöt
Kallolli

Kallolli () on kylä Intiassa, Karnatakassa. Vuonna 2001 väestöä oli 12 788, miehiä 6 441 ja naisia 6 347. == Lähteet == == Aiheesta muualla == *Belgaum.nic.in Luokka:Karnatakan maantiede Luokka:Intian kylät
Kuubanlintuhaukka

Kuubanlintuhaukka (Accipiter gundlachi) on haukkojen heimoon kuuluva lintu. Se on kotoperäinen Kuubassa. Sen elinpiiriä ovat 800 metrin korkeuteen asti erilaiset metsäiset alueet, kosteat, kuivat ja mäntymetsät. Se saalistaa lintuja, myös siipikarjaa. Sen pesintäaika on helmikuusta toukokuuhun Poikaset ovat lentokykyisiä kesäkuussa. Pesä sijaitsee yleensä korkealla puun rungon vieressä latvuston alapuolella. Sen uhkana ovat metsänhakkuu ja maan viljelykseen otto. Sitä on myös hävitetty, koska se saalistaa siipikarjaa. ==Ulkonäkö== Se on keskikokoinen, 43–51 cm pitkä tukeva metsälintu. Aikuinen on päältä tumman siniharmaa, päälaki on musta, alapuolelta punaruskearaidallinen. Nuori lintu on päältä ruskea, alta vaaleampi, mutta siinä on tummaa raidoitusta. Pyrstö on lennossa pyöreä. Alalaji A. Striatus on pienempi, ja sen pyrstö on kulmikas lennossa. Se ääntelee kuuluvasti kek-kek- kek.Birdlife.org viitattu 11.8.2012 ==Levinneisyys== Kuubanlintuhaukka ei ole ollut kovin yleinen koskaan, mutta sitä on tavattu koko Kuuban alueella. Nykyisin sitä tavataan vain paikallisesti. Populaation määräksi arvioidaan noin 400 yksilö, mikä vastaisi noin 270 aikuista yksilöä. ==Alalajit== Sillä on kaksi alalajia: * Accipiter gundlachi gundlachi Lawrence, 1860 * Accipiter gundlachi wileyi Wotzkow, 1991 == Lähteet == Luokka:Lintuhaukat Luokka:Uhanalaiset linnut
Ballograf

Ballograf on vuonna 1945 perustettu ruotsalainen toimistotarvikkeita valmistava yritys. Yrityksen tärkein tuote ovat kuulakärkikynät. ==Historia== Ballografin perusti itävaltalainen Eugen Spitzer Göteborgissa vuonna 1945. Vuonna 1959 ranskalainen BiC osti Ballografin tarkoituksenaan päästä Pohjoismaiden toimistotarvikemarkkinoille. Vuonna 2004 BiC päätti myydä Ballografin, mistä lähtien Jan Johansson ja Tommi Kvist ovat kummatkin omistaneet yrityksestä 50 prosenttia. Ballografin kynät tuotetaan edelleen Göteborgin lähistöllä tehtaassa, joka työllistää noin 30 ihmistä. Kyniä valmistetaan vuosittain yli neljä miljoonaa kappaletta. ==Lähteet== ==Aiheesta muualla== *Ballografin suomenkieliset kotisivut Luokka:Ruotsalaiset teollisuusyritykset
Spyrí­don Lempé­sis

Spyrí­don Lempé­sis (, usein muodossa Spirídon Lebésis, s. 30. toukokuuta 1987 Ateena, Kreikka) on kreikkalainen keihäänheittäjä. Hänen ennätyksensä on Nikosiassa 19. toukokuuta 2012 heitetty 83,02 metriä. Lempé­sis saavutti 2009 Pescaran Välimeren kilpailuissa hopeaa tuloksella 78,66 ja Kaunasin alle 23-vuotiaiden EM-kilpailuissa pronssia tuloksella 79,37. Lontoon olympialaisissa 2012 Lempé­sis heitti kar­sin­nas­sa tuloksen 82,40 ja selviytyi loppukilpailuun. Finaalissa hän sijoittui 81,91 metrin pituisella heitollaan seitsemänneksi. == Kauden parhaat heitot == * 2006 72,50 Árgos 24.6. * 2007 75,45 Ateena 17.6. * 2008 76,97 Tríkala 26.7. * 2009 80,95 Thessaloniki 1.8. * 2010 82,90 Patras 12.6. * 2011 81,12 Kalamáta 4.6. *2012 83,02 Nikosia 19.5. * 2013 79,97 Bellinzona 11.6. == Lähteet == Luokka:Elävät henkilöt Luokka:Kreikkalaiset keihäänheittäjät Luokka:Vuonna 1987 syntyneet
Tukkanatti

Tukkanatti on kylä Karnatakassa, Intiassa. Vuoden 2011 väestönlaskennassa asukkaita oli 9 351, joista 4 620 oli miehiä ja 4 731 naisia. == Lähteet == == Aiheesta muualla == *Tukkanatti Village Luokka:Karnatakan maantiede Luokka:Intian kylät
Spitzer (täsmennyssivu)

Spitzer voi tarkoittaa seuraavia: * Spitzer, avaruusteleskooppi == Henkilöitä == * Andre Spitzer (1945–1972), israelilainen miekkailuvalmentaja * Eliot Laurence Spitzer (s. 1959), yhdysvaltalainen demokraattipoliitikko, New Yorkin osavaltion ent. kuvernööri * Frank Spitzer (1926–1992), itävaltalais- yhdysvaltalainen matemaatikko * Leo Spitzer (1887–1960), itävaltalainen kielitieteilijä * Lyman Spitzer (1914–1997), yhdysvaltalainen teoreettinen fyysikko * Robert L. Spitzer (1932–2015), yhdysvaltalainen psykologian ja psykiatrian professori
Carl Palmer

Carl Palmer (s. 20. maaliskuuta 1950) on brittiläinen rumpali. Hän on soittanut useissa eri yhtyeissä, joista tunnetuimpia ovat Asia, Atomic Rooster, The Crazy World of Arthur Brown; Emerson, Lake & Palmer ja Qango. ==Diskografia== ===Atomic Rooster=== * Atomic Roooster 1970 ===Emerson Lake & Palmer=== * Emerson Lake & Palmer 1970 * Tarkus 1971 * Pictures at an Exhibition 1971 * Trilogy 1972 * Brain Salad Surgery 1973 * Welcome Back My Friends to the Show That Never Ends... Ladies and Gentlemen 1974 * Works Volume 1 1977 * Works Volume 2 1977 * Love Beach 1978 * Emerson, Lake and Palmer in Concert 1979 * Black Moon 1992 * Live at the Royal Albert Hall 1993 * Works live 1993 * The Return of the Manticore 1993 * In the Hot Seat 1994 * King Biscuit Flower Hour: Greatest Hits Live 1997 * Live in Poland 1997 (Officially released - Austria: 2001, Rest of the world: 2003) * Live at the Isle of Wight Festival 1970 1997 * Then and Now 1998 * A Time and A Place 2010 * High Voltage 2010 * Live at Nassau Coliseum '78 2011 * Live at the Mar Y Sol Festival '72 2011 ===Asia=== * Asia 1982 * Alpha 1983 * Astra 1985 * Aqua 1992 * Archiva Vol. 2 1996 * Fantasia: Live in Tokyo 2007 * Phoenix 2008 * Omega 2010 * XXX 2012 ===Qango=== * Live in the Hood 2000 ===Solo=== * Carl Palmer's 1:PM 1980 * Anthology 2001 * In a World with Bob Ross The Black Cat Demands the Unknown 2002 * Working Live - Volume 1 2003 * Working Live - Volume 2 2004 * In Concert: Carl Palmer plays the Music of ELP 2006 (DVD) * Working Live - Volume 3 2010 Luokka:Brittiläiset rumpalit Luokka:Dulcimerinsoittajat Luokka:Vuonna 1950 syntyneet Luokka:Elävät henkilöt Luokka:Emerson, Lake & Palmer
Hyttyshattu

Hyttyshattu on hyönteisverkolla varustettu päähine. Hattua käytetään esimerkiksi metsässä liikuttaessa hyönteisten pistojen ja puremien estämiseksi. ==Katso myös== *Hyönteisverkko Luokka:Päähineet Luokka:Hyönteisten torjunta
Matti Unho

Matti Unho (19. helmikuuta 1945 Helsinki – 18. maaliskuuta 2006) oli suomalainen jalkapalloilija ja jääkiekkoilija. Unho edusti urallaan aluksi porilaisia RU-38:aa, Karhuja ja Ässiä. Mestaruussarjassa hän pelasi Ässien riveissä vuodet 1968 ja 1969. Ensimmäisenä kautena hän pelasi kaikki 22 ottelua ja teki niissä 6 maalia. Seuraava kausi päättyi jo varhaisessa vaiheessa loukkaantumiseen. Ässien pudottua mestaruussarjasta, Unho siirtyi v. 1970 Espooseen ja Tapion Honkaan, jossa hän pelasi toiseksi korkeimmalla sarjatasolla 2. divisioonassa vuoteen 1973 asti. Matti Unho pelasi urallaan seitsemän nuorten maaottelua, joissa hän teki yhden maalin – alle 23-vuotiaiden maaottelussa Ruotsia vastaan. 11vs11.com/Sweden v. Finland 1966( ). Hän oli myös mukana A-maajoukkueen leireillä, mutta otteluita hän ei pelannut. Matti Unho esiintyi pääsarjatasolla jalkapallon lisäksi jääkiekossa. Hän pelasi SM-sarjassa yhteensä kahdeksan ottelua RU-38:n ja Karhujen joukkueissa vuosina 1962–1963 ja 1966–1967. Unhon vanhemmat olivat elokuvaohjaaja Ilmari Unho ja näyttelijä Salli Karuna. Hän muutti Poriin vuonna 1958, kun hänen äitinsä oli saanut paikan Porin Teatterista. Matin veli oli näyttelijä ja ohjaaja Turo Unho.Espoofutis, Jukkajoutsi.com (huono lähde) ==Lähteet== *Urheilusuomi.com *Espoon kaupungin jalkapallohistoriikkia *Porilaista jalkapallohistoriikkia 1960-1979 ===Viitteet=== Luokka:Suomalaiset jalkapalloilijat Luokka:Suomalaiset jääkiekkoilijat Luokka:Vuonna 1945 syntyneet Luokka:Vuonna 2006 kuolleet
Hyönteisverkko

Hyönteisverkko on pienisilmäistä, kankaasta, metallista, lasikuidusta tai nykyisin usein muovista valmistettua verkkoa, jolla estetään hyönteisten pääsy sisätiloihin. Niitä asennetaan muun muassa tuuletusikkunoihin. ==Katso myös== *Hyttyshattu Luokka:Hyönteisten torjunta
Söderhamn

Söderhamn on samannimisen Söderhamnin kunnan keskustaajama. Se sijaitsee Gävleborgin läänissä ja Hälsinglandin historiallisessa maakunnassa Keski- Ruotsissa. Vuoden 2010 lopussa taajamassa oli 11 761 asukasta. Söderhamn oli 1970-luvun alun kuntauudistukseen asti kaupunki. ==Media== Paikallislehti Söderhamns-Kuriren ilmestyy paperisena kolmesti viikossa. ==Väestönkehitys== ==Lähteet== ==Aiheesta muualla== Luokka:Ruotsin kuntien keskustaajamat Luokka:Ruotsin kaupungit *
Stuart Farquhar

Stuart Farquhar (s. 15. maaliskuuta 1982 Te Aroha, Uusi-Seelanti) on uusiseelantilainen keihäänheittäjä. Hänen ennätyksensä on Hiroshimassa 29. huhtikuuta 2012 heitetty 86,31 metriä. Farquhar on voittanut keihäänheiton Uuden-Seelannin-mestaruuden 12 kertaa. Kansainyhteisön kisoissa 2010 ja universiadeissa 2009 hän saavutti hopeaa. Lontoon olympialaisissa 2012 Farquhar heitti karsinnassa tuloksen 82,32 metriä ja pääsi mukaan loppukilpailuun. Loppukilpailussa hän oli yhdeksäs tuloksella 80,22. Daegun MM-kilpailuissa 2011 hän sijoittui 11:nneksi. Farquharilla on vaimo nimeltä Leone sekä yksi poika. == Kausien parhaat heitot == * 1998 63,82 Annecy 31.7. * 2000 72,22 Hamilton 15.2. * 2002 78,51 Hamilton 28.4. * 2003 76,41 Dunedin 22.3. * 2004 79,68 Wellington 13.3. * 2005 72,14 Hamilton 14.12. * 2006 81,70 Sydney 3.2. * 2007 78,08 Osaka 31.8. * 2008 83,23 Canberra 26.1. * 2009 80,16 Brisbane 21.3. * 2010 85,35 Hamilton 13.2. * 2011 84,21 Tukholma 29.8. *2012 86,31 Hiroshima 29.4. * 2013 81,07 Melbourne 6.4. * 2014 79,69 Lahti 14.6. * 2015 82,75 Hamilton 7.2. * 2016 83,93 Sydney 3.4. * 2017 71,23 Hamilton 19.3. * 2018 66,92 Hamilton 11.3. == Lähteet == Luokka:Uusiseelantilaiset keihäänheittäjät Luokka:Vuonna 1982 syntyneet Luokka:Elävät henkilöt
Romulus

Romulus oli legendan mukaan Rooman perustaja ja sen ensimmäinen kuningas vuosina 753–715 eaa. Romuluksen ja hänen kaksosveljensä Remuksen elämänvaiheet kerrotaan Rooman perustamistarinassa, joka on kirjoitettu satoja vuosia tapahtumisajankohdan jälkeen. Romulusta ei todellisuudessa ilmeisesti ollut koskaan olemassa. Legendan mukaan Romuluksesta tuli Rooman kuningas 21. huhtikuuta 753 eaa. hänen surmattuaan veljensä Remuksen kiistassa siitä, kumman johtamalle kukkulalle Rooman kaupunki perustettaisiin. Romulus hallitsi Roomaa aluksi yhdessä sabiinien kuningas Tatiuksen kanssa viiden vuoden ajan, kunnes Tatius kuoli. Romulus oli Rooman kuningas 38 vuoden ajan. Sen jälkeen hän katosi myrskyssä, ja hänen julistettiin varjelevan Roomaa taivaasta käsin Quirinus-jumalana.Myths and Legends- Rome, the Wolf, and Mars , About.com. Viitattu 1.3.2017 Vaikka Romulusta ei ollutkaan todellisuudessa olemassa, hänen tiliinsä on historiankirjoituksessa pantu kaupungin kulttiin ja hallintoon kuuluvia ilmiöitä, perustamisen lisäksi esimerkiksi Rooman väestön jakaminen kolmeen tribukseen (Tities, Ramnes ja Luceres). Kaupungin ensimmäinen armeija oli Romuluksen aikana 3 000 jalkamiehen ja 300 ratsumiehen suuruinen. Romuluksen kerrotaan myös nimittäneen ensimmäiset senaattorit. ==Lähteet== Luokka:Roomalainen mytologia Luokka:Rooman kuninkaat Luokka:Seulonnan keskeiset artikkelit
Jelena Lašmanova

Jelena Anatoljevna Lašmanova (, s. 9. huhtikuuta 1992 Saransk, Mordva) on venäläinen kilpakävelijä. Hän voitti 20 kilometrin kävelyn olympiakultaa 2012 ja maailmanmestaruuden 2013, mutta menetti myöhemmin molemmat voittonsa dopingin takia. Lašmanova voitti alle 18-vuotiaiden maailmanmestaruuden 5 000 metrin kävelyssä Bressanonessa 2009 ajalla 22.55,45. Hän voitti alle 20-vuotiaiden maailmanmestaruuden 10 000 metrin kävelyssä Monctonissa 2010 ajalla 44.11,90. Hän voitti saman ikäluokan Euroopan-mestaruuden Tallinnassa 2011 nuorten maailmanennätysajalla 42.59,48. Vuonna 2012 Lasmanova voitti 20 kilometrin kilpailun kävelyn maailmancupissa ja Lontoon olympialaisissa. Olympiakullan hän voitti ME-ajalla 1.25.02. Vuonna 2013 hän voitti kultaa Moskovan MM-kisoissa. Nämä saavutuksensa hän menetti vuonna 2022 kun hänen todettiin syyllistyneen dopingin käyttöön. Hän sai kahden vuoden kilpailukiellon alkaen 9.3.2021 ja kaikki hänen suorituksensa hylättiin aikavälillä 18.2.2012–3.1.2014. Ensimmäisen dopingiin liittyvän kilpailukiellon Lasmanova sai vuonna 2014. Hän jäi tammikuussa 2014 kiinni GW1516:n käytöstä ja sai kahden vuoden kilpailukiellon, joka päättyi 25. helmikuuta 2016. Kilpailukiellon päättymisen jälkeen hän jatkoi kilpailemistaan Venäjällä. Kesäkuussa 2018 hän käveli 20 kilometriä aikaan 1.23.39 ja helmikuussa 2019 saman matkan aikaan 1.24.31. Molemmat ajat alittivat virallisen maailmanennätyksen, mutta puutteellisen tuomaroinnin takia kumpaakaan aikaa ei hyväksytty maailmanennätykseksi.IAAF Newsletter 194IAAF Newsletter 201 Syyskuussa 2020 hän käveli 50 kilometriä aikaan 3.50.42, joka alitti virallisen maailmanennätyksen yli kahdeksalla minuutilla. Tätäkään aikaa ei ratifioitu maailmanennätykseksiElena Lashmanova became the Russian champion in race walking 50 km with a new phenomenal world record Belgian Walking Association 22.9.2020. Viitattu 26.3.2022. == Lähteet == == Aiheesta muualla == Luokka:Venäläiset kävelijät Luokka:Dopingrikkomuksesta tuomitut venäläiset Luokka:Dopingrikkomuksesta tuomitut yleisurheilijat Luokka:Vuonna 1992 syntyneet Luokka:Elävät henkilöt
Diawandot

Diawandot (yksikössä diawando, monikossa diawambe, mandelaisten kansojen käyttämä nimitys on diokorame) ovat fulbeja lähellä oleva etninen ryhmä Malin keskiosassa ja sen lähialueilla. He asuvat etupäässä Nioron ja Ségoun seuduilla, mutta käyvät kauppaa laajalla alueella, joka ulottuu myös naapurimaihin. 1950-luvulla diawandoja arvioitiin olleen alle 25 000 henkeä. Alkuperältään diawandot ovat naapurikansoihin sekoittuneita fulbeja. Historiallisesti he ovat asuneet muinaisten Ghanan, Malin sekä myöhempien Kaartan ja Macinan valtioiden alueella. Yhteiskunnalliselta asemaltaan diawandot ovat vapaita ja jalosukuisia fulbeja alhaisempi kasti, joka ei kuitenkaan muodosta varsinaista ammattiryhmää. Heidän pääelinkeinonsa ovat maanviljely, karjanhoito ja kaupankäynti. Naapurikansojen keskuudessa diawandot tunnetaan käytännöllisinä, älykkäinä ja intohimoisina kauppiaina, joilla on usein myös välittäjän ja poliitikon rooli. Uskonnoltaan he ovat maltillisia muslimeja. ==Lähteet== Luokka:Malin etniset ryhmät
Kayesin piiri

Kayesin piiri () on paikallishallintoalue Kayesin alueella Malissa. Sen pinta- ala on 22 190 neliökilometriä. Asukkaita on 513 400 henkeä (vuonna 2009). Kayesin piiri rajoittuu koillisessa Yélimanén, idässä Bafoulabén ja etelässä Kéniéban piireihin, lännessä Senegaliin ja pohjoisessa Mauritaniaan. Seutu kuuluu Sahelin ja Sudanin siirtymäalueeseen. Tärkein joki on Senegal ja suurin järvi Magui. Piiriin kuuluvat Féguin, Gouméran, Kayesin, Kouniakaryn ja Somankidyn kaupungit sekä 23 maalaiskuntaa: Bangassi, Colimbiné, Diamou, Djélébou, Falémé, Gory Gopéla, Guidimakan Keri-Kaffo, Hawa Dembaya, Karakoro, Kéméné Tambo, Khouloum, Koussané, Liberté Dembaya, Logo, Maréna Diombougou, Marintoumania, Sadiola, Sahel, Samé Diomgoma, Ségala, Séro Diamanou, Sony ja Tafacirga. Hallinnollinen keskus on Kayes. Kaupunginosia ja kyliä on yhteensä 332. Tärkeimmät etniset ryhmät ovat soninket piirin pohjoisosassa, khasonkat keskiosassa ja malinket etelässä. Koko alueella asuu myös fulbeja, pohjoisessa ja keskiosassa maureja sekä keski- ja eteläosissa bambaroita. Vallitseva uskonto on islam. Lisäksi on kristittyjä ja animisteja. Kayesin kautta kulkee Dakarin–Nigerin rautatie sekä joukko maanteitä, joista vain Dibolin ja Sandarén väli on päällystetty. Senegaljoki on liikennöintikelpoinen osan vuodesta. Kayesissa on nykyaikainen lentokenttä. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi sekä vähemmässä määrin riisi. Myyntiin kasvatetaan maapähkinää. Lisäksi hyödynnetään metsävaroja ja harjoitetaan kalastusta sekä käsityöammatteja. Diamoussa on sementtitehdas, Sadiolassa ja Yatélassa kultakaivokset ja Kayesissa elintarviketeollisuutta. Nähtävyyksiin kuuluu tukulorihallitsija Omar Tallin vuonna 1855 pystyttämä linnake Koniakaryssa, Ranskan siirtomaavallan aikana rakennetut Kayesin ja Médinen linnoitukset, Kayesin rautatieasema sekä Féloun ja Gouinan putoukset Senegaljoessa. Matkailupalvelut ovat toistaiseksi melko kehittymättömiä. ==Lähteet== *
H. P. Bulmer

H.P. Bulmer on siiderinvalmistaja, joka on perustettu Herefordissa, vuonna 1887. Se valmistaa Bulmers-nimistä siideriä. Yrityksen suurin kilpailija on irlantilainen Cantrell and Cochrane -yhtiö ja sen Magners-brändi. == Aiheesta muualla == * Viralliset sivut Luokka:Siiderimerkit Luokka:Brittiläiset yritykset
Turo Unho

Turo Pekka Unho (1. syyskuuta 1943 Helsinki – 29. heinäkuuta 2014 HelsinkiKuolinilmoitus, Helsingin Sanomat 23.8.2014 sivu C 17) oli suomalainen näyttelijä, teatteriohjaaja ja käsikirjoittaja. == Ura == Turo Unho näytteli muun muassa Jyväskylän ja Joensuun kaupunginteatterissa. Teatterin lisäksi hän esiintyi lähinnä televisioelokuvissa ja -sarjoissa. Hänen tunnetuin roolinsa valkokankaalla oli toimittaja Reino Torpon osa Matti Kassilan elokuvassa Vodkaa, komisario Palmu. Unho oli mukana myös useissa Radioteatterin kuunnelmissa, kuten esimerkiksi vuosina 1966–1967 toteutetussa 16-tuntisessa kuunnelmassa Tuntematon sotilas. == Perhe == Turo Unhon vanhemmat olivat elokuvaohjaaja Ilmari Unho sekä näyttelijä Salli Karuna. Hänen nuorempi veljensä oli jalkapalloilijana tunnettu Matti Unho.Espoon futishistoriaa Viitattu 11.8.2012. (huono lähde) ==Elokuvia== *Punatukka (1969) *Vodkaa, komisario Palmu (1969) ==Televisiosarjoja ja -elokuvia== *Tyttö ja nauru (1964) (lyhyt fiktio) *Kohtaaminen (1965) *Juorupiiri (1965) *Laakson varjo (1965) *Poikkeus ja sääntö (1965) kantaja (pitkä televisiotuotanto) *Egyptiläinen kuvapatsas (1966) *Mies, joka oli syntynyt hirtettäväksi (1966) *Marik-parkani (1967) *Jeanne (1967) *Teatterituokio (televisiosarja, 1967–1972) *Itätuuli (1968) Vitek (tv-tuotanto, fiktio) *Perimmäisten ammattien äärellä (1968) nuorukainen (pitkä fiktio, televisiotuotanto) *Oikeamieliset (1969), Stepan Fedorov (televisiotuotanto, fiktio) *Veijo Meren tarinoita (televisiosarja 1970) *Mummoni ja Mannerheim (televisiosarja 1971) *Arkkienkeli Oulussa (1978) *Elämäsi parhain aika (1978) *Tosimiehiä (televisiosarja, 1980) *Kaikki tulevat päivät (1982) Leo Whale (pitkä fiktio, televisiotuotanto) ==Televisio-ohjauksia== *Karuselli (1973) ohjaus, tv-sovitus (pitkä fiktio) *Naruska (1993) ohjaus (lyhyt fiktio) ==Lähteet== * * ===Viitteet=== ==Aiheesta muualla== *Turo Unhon muistokirjoitus Helsingin Sanomissa Luokka:Suomalaiset näyttelijät Luokka:Suomalaiset teatteriohjaajat Luokka:Suomalaiset käsikirjoittajat Luokka:Vuonna 1943 syntyneet Luokka:Vuonna 2014 kuolleet
Yélimanén piiri

Yélimanén piiri () on paikallishallintoalue Kayesin alueella Malissa. Sen pinta-ala on 5 700 neliökilometriä.Schéma, s. 14. Asukkaita on 176 500 henkeä (vuonna 2009). ==Maantiede ja ilmasto== Yélimanén piiri rajoittuu idässä Kayesin alueen Nioron, etelässä Bafoulabén ja lännessä Kayesin piireihin sekä pohjoisessa Mauritaniaan. Maisemaa leimaa koillisesta etelään ulottuva Yélimanén ylänkö kukkuloineen ja laaksoineenSchéma, s. 18.. Vesistöjä ovat Kolimbiné ja sen sivujoet Térékole, Gari ja KrigouSchéma, s. 21.. Kasvillisuus on kuivuudesta ja ihmisen toiminnasta kärsinyttä savanniaSchéma, s. 19.. Piiri kuuluu Sahelin vyöhykkeeseen. Vuotuinen sademäärä on 400–500 millimetriä. Sadekausi kestää kesäkuusta syyskuuhun, kuiva ja viileä kausi marraskuusta helmikuuhun ja kuiva ja kuuma kausi maaliskuusta toukokuuhun. Lämpötila vaihtelee keskimäärin 16 ja 41 asteen välillä. Keväällä puhaltaa kuuma ja kuiva harmattan-tuuli.Schéma, s. 17, 34. ==Hallinto ja asutus== Vuonna 1977 perustettuun piiriin kuuluu Toyan kaupunkikunta ja 11 maalaiskuntaa: Diafounou Diongaga, Diafounou Gory, Fanga, Gory, Guidime, Kirané Kaniaga, Kremis, Konsiga, Marekaffo, Soumpou ja Tringa. Hallinnollinen keskus on Guidimen kunnan Yélimanén kylä. Kyliä on yhteensä 89. Yélimané on väestöltään pienin Kayesin alueen piireistäSchéma, s. 96.. Asukkaat ovat etupäässä soninkeja. Lisäksi on fulbeja ja maureja. Yli 25 000 henkeä on muuttanut asumaan ulkomaille, etupäässä RanskaanSchéma, s. 103–104.. ==Liikenne, talous ja palvelut== Piirin eteläosan läpi kulkee Bamakon ja Kayesin välinen päällystetty valtatie RN1. Yélimanésta on päällystetty maantie Kayesiin ja päällystämätön tie Nioroon. Yélimanéssa on käyttämätön lentokenttä.Schéma, s. 78–79, 83–85. Seudun pääelinkeinot ovat maanviljely sekä osin transhumanssiin perustuva karjanhoito. Tärkeimmät viljelykasvit ovat durra, maissi, maapähkinä ja lehmänpapu. Kotieläimiä ovat naudat, lampaat, vuohet, siipikarja sekä vähäisemmässä määrin aasit ja hevoset. Lisäksi hyödynnetään metsiä sekä harjoitetaan käsityöammatteja ja kaupankäyntiä. Teollisuutta ei ole käytännössä lainkaan.Schéma, s. 34–78. Maastamuuttajat lähettävät rahaa perheilleen ja rahoittavat erilaisia infrastruktuurihankkeita. Piirissä toimii joukko alakouluja ja 12 yläkoulua, mutta ei lukiota tai ammattikoulujaSchéma, s. 106–114. Terveyspalvelut käsittävät 18 kunnallista terveyskeskusta ja piirin poliklinikan. Yleisimmät terveysongelmat ovat malaria, aliravitsemus ja bilhartsia.Schéma, s. 115–123. Vesihuollon taso on riittämätönSchéma, s. 87–90.. Piirissä on lankapuhelin- ja matkapuhelinverkot,Schéma, s. 86. mutta ei Énergie du Malin sähköverkkoa. Sähköä saadaan aggregaateista, pienistä lämpövoimaloista ja aurinkopaneeleista.Schéma, s. 71–73. ==Matkailu== Matkailu alueelle on vähäistä. Yélimanéssa on heikkotasoinen hotelliSchéma, s. 80.. ==Lähteet== * ===Viitteet=== *
Würzburgin yliopisto

Würzburgin yliopisto () on Saksassa Würzburgin kaupungissa toimiva valtion tukema yliopisto. Se on perustettu vuonna 1582, mutta laskee itse historiansa alkavan jo vuodesta 1402. Ensimmäisinä vuosisatoinaan Würzburgin yliopisto oli tärkeä roomalaiskatolisen teologian keskus. Se maallistui vuonna 1814, ja nyttemmin yliopiston kuuluisin osa on sen lääketieteellinen tiedekunta.University of Würzburg Encyclopedia Britannica Würzburgin yliopistossa oli vuonna 2021 noin 27 100 opiskelijaa ja noin 440 professoria kymmenessä tiedekunnassa. Tiedekuntia ovat teologinen, oikeustieteellinen, lääketieteellinen, biologian, kemian ja farmasian, matematiikan ja tietojenkäsittelytieteen, fysiikan ja tähtitieteen, talouden, filosofian ja humanistinen tiedekunta. == Kampukset == Würzburgin yliopiston opetus jakautuu viidelle kampukselle. Keskustan tuntumassa sijaitsevat Sanderringin ja Röntgenringin kampukset. Pari kilometria keskustasta itään, Hublandin kaupunginosassa sijaitsevat Hubland Nordin ja Hubland Südin kampukset, joista Hubland Nord toimii osittain alueella sijainneen Yhdysvaltain ilmavoimien tukikohdan rakennuksissa. Lääketieteen kampus sijaitsee kaupungin pohjoispuolella Grombühlin kaupunginosassa. Yliopiston kirjasto sijaitsee Hubland Südin kampuksella. == Lähteet == == Aiheesta muualla == * Universität Würzburg Luokka:Saksan yliopistot Luokka:Würzburg
Fife Flyers

Fife Flyers on skotlantilainen jääkiekkojoukkue Kirkcaldyn kaupungista. Joukkue on perustettu vuonna 1938 ja se pelaa Ison-Britannian korkeimmalla sarjatasolla Elite Ice Hockey Leaguessa. Kotiottelunsa joukkue pelaa 3 280 paikkaisessa Fife Ice Arenassa. Fife Flyers on voittanut Ison-Britannian liigamestaruuden kaksi kertaa, kausilla 1999–2000 ja 2003–2004. == Joukkue kaudella 2024–2025 == Maalivahdit Maalivahdit Maalivahdit Maalivahdit Maalivahdit Maalivahdit Numero Kansallisuus Pelaaja Hanskakäsi Sopimus Syntymäpaikka 50 Shane Owen L 2026 Markham, Ontario, Kanada Cameron Kenny L Juniori Kirkcaldy, Skotlanti Jānis Voris L 2025 Riika, Latvia Puolustajat Puolustajat Puolustajat Puolustajat Puolustajat Puolustajat Numero Kansallisuus Pelaaja Kätisyys Sopimus Syntymäpaikka 4 Fynn Page R 2025 Kirkcaldy, Skotlanti 5 Noah Delmas R 2025 Newmarket, Ontario, Kanada 7 Tyler Heidt L 2025 Saskatoon, Saskatchewan, Kanada 9 Brodie Kay R 2-way Edinburgh, Skotlanti 18 Ben Brown L 2025 Dundee, Skotlanti 44 Jonas Emmerdahl L 2025 Tukholma, Ruotsi 62 Kevin Wehrs L 2024 Plymouth, Minnesota, Yhdysvallat 88 Daniel Krenželok L 2025 Orlová, Tšekki Patrick Kyte L 2025 Pembroke, Ontario, Kanada Olivier LeBlanc L 2025 Québec, Québec, Kanada Hyökkääjät Hyökkääjät Hyökkääjät Hyökkääjät Hyökkääjät Hyökkääjät Numero Kansallisuus Pelaaja Kätisyys Pelipaikka Sopimus Syntymäpaikka 18 Jordan Stallard L KH 2025 Brandon, Manitoba, Kanada 39 Casey Gilling R KH 2024 Gaylord, Michigan, Yhdysvallat 41 Johnny Curran R OLH / KH 2025 Niagara Falls, Ontario, Kanada 61 James Spence R OLH 2025 Glenrothes, Skotlanti 86 Lucas Chiodo L KH 2025 Churchill, Ontario, Kanada 91 Austin Farley L KH 2025 Park Ridge, Illinois, Yhdysvallat Massimo Carozza L VLH / KH 2025 Montreal, Québec, Kanada Michael Cichy L H 2025 New Britain, Connecticut, Yhdysvallat Kieran Craig L VLH 2025 Alexandria, Ontario, Kanada Phélix Martineau R KH 2025 Laval, Québec, Kanada Charles-Antoine Paiement R OLH 2025 St-Jérôme, Québec, Kanada === Joukkueenjohto === * Päävalmentaja: Tom Coolen Lähde: EliteProspectshttps://www.eliteprospects.com/team/1105/fife-flyers Viitattu 15.10.2021. == Lähteet == * Joukkueen virallinen sivusto === Viitteet === Luokka:Skotlantilaiset jääkiekkoseurat Luokka:Fifen urheilu Luokka:Vuonna 1938 perustetut urheiluseurat
Strömstad

Strömstad on samannimisen Strömstadin kunnan keskustaajama. Se sijaitsee Länsi-Götanmaan läänissä ja Bohuslänin historiallisessa maakunnassa Länsi- Ruotsissa. Vuoden 2010 lopussa taajamassa oli 6 288 asukasta. Strömstad oli 1970-luvun alun kuntauudistukseen asti kaupunki. ==Media== Paikallislehti Strömstads Tidning ilmestyy kolmesti viikossa. ==Väestönkehitys== ==Lähteet== ==Aiheesta muualla== Luokka:Ruotsin kuntien keskustaajamat Luokka:Ruotsin kaupungit *
Työmatkavähennys

Työmatkavähennys on verotettavasta tulosta työmatkakulujen perusteella tehtävä vähennys. Verovelvollinen tekee sen veroilmoitukseen. "Työmatkavähennys" on tässä yhteydessä eri asia kuin kodin ja työpaikan välisen matkan perusteella tehtävät verovähennykset. Työmatka tarkoittaa tässä tilapäisiä matkoja työtehtävien tilapäiselle suorituspaikalle (esimerkiksi matkat työpaikalta asiakkaiden luokse). Matkakustannukset verotuksessa – ohje palkansaajalle, Vero.fi (luettu 19.8.2012) Veroviranomaisten mukaan tilapäisistä matkoista erityiselle työntekemispaikalle aiheutuneet kustannukset, joita ei ole verovapaasti korvattu, vähennetään niin sanottuina luonnollisina vähennyksinä. Matkakustannukset vähennetään tällöin todellisten kulujen, esimerkiksi oman auton käytön mukaan, eikä niihin sovelleta 600 euron omavastuuta ja 7 000 euron enimmäisrajoitusta.vero-opas 2012 == Katso myös == * Kilometrikorvaus * Verovähennys == Lähteet == == Aiheesta muualla == * Matkakustannukset verotuksessa – ohje palkansaajalle, Vero.fi Luokka:Tuloverotus Suomessa
Turku Titans

Turku Titans Lacrosse Club, lyhyesti Turku Titans on vuonna 2005 perustettu turkulainen haavipallon erikoisseura. Titansin saavutuksia haavipallon miesten SM-sarjassa ovat hopeamitalit vuosilta 2005, 2006, 2007, 2009, 2010 ja 2012 sekä mestaruudet vuodelta 2008, 2013, 2014 ja 2015. Titansin nuorten joukkue, Turku Titans U19 oli kaudella 2011 SM-sarjan toinen. Titansin miesten joukkueella on SM-sarjan ennätys, kun joukkue voitti Kokkola Relaxin 30–0 vuonna 2012. Titansin naisjoukkue, Turku Titans Ladies pelaa naisten SM- sarjassa. Naisten joukkue perustettiin 2006, ja sillä on tilillään Suomen mestaruudet vuosilta 2006, 2007, 2009, 2010, 2011 ja 2012. Vuosina 2008 ja 2014 Titans sijoittui hopealle. Titans voitti myös boxlacrossen ensimmäisen Suomen mestaruuden vuonna 2013 ja on jatkanut mestaruusputkeaan vuosina 2014 ja 2015. == Lähteet == * === Viitteet === Luokka:Suomalaiset haavipalloseurat Titans Luokka:Vuonna 2005 perustetut urheiluseurat
Alingsås

Alingsås on samannimisen Alingsåsin kunnan keskustaajama. Se sijaitsee Länsi- Götanmaan läänissä ja Länsi-Götanmaan historiallisessa maakunnassa Länsi- Ruotsissa. Vuoden 2010 lopussa taajamassa oli 24 482 asukasta. Alingsås oli 1970-luvun alun kuntauudistukseen asti kaupunki. Alingsåsin perunafestivaalit on pidetty joka vuosi elokuun lopussa vuodesta 1980 lähtien. ==Media== Paikallislehti Alingsås Tidning ilmestyy kolmesti viikossa ja ilmaisjakelulehti Alingsåskuriren jaetaan kotitalouksiin keskiviikkoisin. ==Väestönkehitys== ==Lähteet== ==Aiheesta muualla== Luokka:Ruotsin kuntien keskustaajamat Luokka:Ruotsin kaupungit *
Expo Expo

Expo Expo on japanilaisen hip hop -yhtyeen m-flon toinen studioalbumi. Se julkaistiin 28. maaliskuuta 2001. Expo Expo ilmestyi noin vuosi m-flon ensimmäisen albumin Planet Shining jälkeen, ja se oli yhtyeen viimeinen kolmijäsenisenä äänitetty studioalbumi. Vuonna 2002 laulaja Lisa lähti yhtyeestä ja aloitti soolouran. Expo Expo menestyi hyvin. Se saavutti Oricon- listan kolmannen sijan, ja sitä myytiin yhteensä noin 800 000 kappaletta. Siltä julkaistiin useita singlejä: ”How You Like Me Now?”, ”Come Again”, ”Orbit-3”, ”Prism”, ”Dispatch” ja ”Yours Only, / Lies”. Niistä etenkin yhtyeen yhdeksäs single ”Come Again” oli hitti ja sijoittui Oricon-listan neljännelle sijalle. Albumin kehystarina sijoittuu ”virtuaaliseen maailmannäyttelyyn” vuonna 2012. Sillä on kuusi teemaan liittyvää välisoittoa: ”pääportti”, ”itäportti”, ”eteläportti”, ”keskustorni”, ”länsiportti” ja ”kiitos”. Välisoitoilla esiintyvät muiden muassa Mako Hattori ja Coldfeet-yhtyeen Lori Fine. Albumia seuranneelta kiertueelta m-flo julkaisi livealbumin m-flo Tour 2001 ”Expo Expo”, ja myöhemmin samana vuonna ilmestyi albumin kappaleista tehty remix-albumi Expo bōei robotto Gran Sonik. == Kappaleet == # Seimon () # Prism # Higashimon () # Expo Expo [feat. Towa Tei, Bahamadia & Chops] # What It Is # Orbit-3 # Minamimon () # Dispatch [feat. Dev Large, Nipps & Vincent Galluo] # Magenta Rain [feat. Umjanna] # Chūō-tawā () # Come Again # Nishimon () # Yours Only, # How You Like Me Now? # Arigatō () # The Bandwagon == Lähteet == Luokka:m-flon albumit Luokka:Vuoden 2001 albumit
Henri Sauguet

Henri Sauguet (1901–1989) oli ranskalainen säveltäjä. Hän oli kotoisin Bordeaux'sta, mutta muutti Darius Milhaud'n rohkaisemana Pariisiin opiskelemaan Charles Koechlinin johdolla. Häneen vaikutti Eric Satien tapaaminen. Hän sai mainetta varsinkin balettimusiikillaan, ja lisäksi hänen tuotantoonsa kuluu muun muassa oopperaa, sinfonioita, konserttoja ja pianokappaleita. Balettien joukossa on Sergei Djagileville kirjoitettu La chatte (1927).Naxos.com: Henri Sauguet Sauguet pääsi Académie des Beaux- Artsiin vuonna 1976. Hän oli myös Kunnialegioonan sekä Ordre National du Mériten upseeri ja Ordre des Arts et des Lettres'n komentaja. Hänen elämänkumppaninsa oli Jacques Dupont. == Lähteet == Luokka:Ranskalaiset säveltäjät Luokka:Ranskalaiset oopperasäveltäjät Luokka:Vuonna 1901 syntyneet Luokka:Vuonna 1989 kuolleet
Tšerepnin

Tšerepnin on ollut seuraavien henkilöiden sukunimi: * Aleksandr Tšerepnin (1899–1977), säveltäjä * Ivan Tšerepnin (1943–1998), säveltäjä * Nikolai Tšerepnin (1873–1945), säveltäjä * Serge Tšerepnin (s. 1941), säveltäjä Luokka:Sukunimet
Kaivanto

Kaivanto on maahan kaivettu kuoppa. Tavallisimmin kaivannolla ymmärretään rakennus- tai korjaustyön yhteydessä maahan kaivettavaa, väliaikaista kuoppaa, jolla tehdään tilaa rakennettavan rakennuksen tai sen rakenteiden maanpinnan alapuolisille osille taikka korjattavien rakenteiden tai maanalaisen, teknisen infrastruktuurin esille kaivamista. Kaivannot on toteutettava aina siten, ettei niistä aiheudu vaaraa niissä mahdollisesti työskenteleville henkilöille (tuenta sortumariskin varalta) eikä niiden läheisyydessä liikkuville ihmisille (asianmukainen merkitseminen / aitaus). Kaivannolla voidaan tarkoittaa myös esimerkiksi juoksu- tai vallihautaa, vesiuomaa, arkeologisia kaivauksia tai jopa avolouhosta. Luokka:Maa- ja vesirakennus
Puhallushiekka

Puhallushiekka (myös saumaushiekka) on hienojakoista luonnonhiekasta tai -kivestä valmistettua hiekkaa, jota käytetään esimerkiksi hiekkapuhallukseen ja pihakivien saumojen täyttöön. Puhallushiekan tyypillinen raekoko on 0,5–2 mm, saumaus- ja puhallushiekalla 0,1–1,6 mm. Luokka:Hiekka Luokka:Maalajit Luokka:Pintakäsittely Luokka:Rakennuksen maa- ja pihatyöt
Andy Palacio

Andy Palacio (2. joulukuuta 1960 – 19. tammikuuta 2008) oli belizeläinen muusikko ja lauluntekijä. Hän kuului garifuna-kansaan ja oli johtavana vaikuttajana sen musiikkiperinteen elvyttämisessä. Lisäksi hän toimi garifunan kielen säilymisen hyväksi. Hän julkaisi muun muassa albumin Watina Ivan Duranin kanssa kokoamansa Garifuna Collectiven kanssa vuonna 2007; albumi menestyi listoilla eri puolilla maailmaa. Palacio työskenteli myös opettajana ja hallintotehtävissä. Hänet otettiin Order of Meritorious Serviceen syyskuussa 2007, ja marraskuussa hänet nimitettiin Unescon rauhanartistiksi. Hän kuoli 47-vuotiaana Belize Cityssä kärsittyään sydänkohtauksen ja aivoverenkiertohäiriökohtauksen.AllMusic: Andy PalacioThe New York Times: Andy Palacio, Who Saved Garifuna Music, Dies at 47 == Lähteet == Luokka:Belizeläiset muusikot Luokka:Vuonna 1960 syntyneet Luokka:Vuonna 2008 kuolleet
Gay & Lesbian Alliance Against Defamation

GLAAD on vuonna 1985 perustettu järjestö, joka pyrkii vaikuttamaan tiedotusvälineiden seksuaali- ja sukupuolivähemmistöistä antamaan kuvaan. Se työskentelee media-ammattilaisten kanssa antaakseen näille asianmukaista tietoa seksuaali- ja sukupuolivähemmistöistä ja pyrkii oikaisemaan loukkaavia esityksiä. Alun perin järjestön tarkoituksena oli vastustaa New York Postin tapaa uutisoida AIDSista. Toiminta laajeni sittemmin valtakunnalliseksi. Vuonna 1992 GLAAD pääsi Entertainment Weeklyn "Hollywood's 100 Most Powerful Entities" -listaukseen.GLBTQ.com: Gay and Lesbian Alliance Against Defamation (GLAAD) GLAAD jakaa GLAAD-mediapalkintoja homoystävällisyydestä mediassa ja viihteessä. Vuoteen 2013 asti järjestön virallinen nimi oli Gay & Lesbian Alliance Against Defamation.GLAAD (Encyclopædia Britannica) == Lähteet == == Aiheesta muualla == * Viralliset sivut Luokka:Seksuaali- ja sukupuolivähemmistöjen järjestöt Luokka:Media
Percy Whitlock

Percy William Whitlock (1. kesäkuuta 1903 Chatham – 1. toukokuuta 1946 Bournemouth) oli englantilainen säveltäjä ja urkuri. Hän opiskeli Ralph Vaughan Williamsin johdolla Lontoon Royal College of Musicissa. Hänen teoksissaan on vaikutteita muiden muassa Vaughan Williamsilta, Elgarilta, Gershwinilta, Stanfordilta, Quilterilta ja Rahmaninovilta. Whitlockin sävellyksiä uruille ovat muiden muassa Five Short Pieces (1929), Fourt Extemporisations (1933), Seven Sketches on Verses of the Psalms (1934), Plymouth Suite ja c-mollisonaatti (1936). Hän sävelsi myös g-mollisinfonian uruille ja orkesterille.Percy Whitlock Trust: Biography Whitlock sairastui parikymppisenä tuberkuloosiin. Lisäksi hän kärsi verenpainetaudista, ja elämänsä loppuvaiheissa hän sokeutui. Hän kuoli 42-vuotiaana ja joutui pitkälti unohduksiin vuosikymmeniksi. Myöhemmin romanttisen ja postromanttisen urkukirjallisuuden suosio on kasvanut, ja Whitlockin teoksia on myös levytetty. Vuonna 1983 perustettiin Percy Whitlock Trust, joka on pyrkinyt tekemään Whitlockin tuotantoa tunnetummaksi. Sen puheenjohtaja on Francis Jackson. Sihteerinä toimii Malcolm Riley, joka julkaisi säveltäjän elämäkertateoksen vuonna 1998 ja jatkoi sitä kirjalla The Percy Whitlock Companion (2007). == Lähteet == Luokka:Brittiläiset säveltäjät Luokka:Brittiläiset urkurit Luokka:Sokeat henkilöt Luokka:Vuonna 1903 syntyneet Luokka:Vuonna 1946 kuolleet
Yleisurheilu kesäolympialaisissa 2012 – miesten keihäänheitto

Miesten keihäänheittoon Lontoon olympiakisoissa 2012 osallistui kaikkiaan 44 heittäjää 31 eri maasta. Karsintakilpailu käytiin keskiviikkona 8. elokuuta ja loppukilpailu lauantaina 11. elokuuta. ==Karsinta== Karsintaraja oli 82 m (Q), mutta vähintään 12 parasta finaaliin (q). Sija Ryhmä Kilpailija Maa #1 #2 #3 Tulos Muuta 1 B Vítězslav Veselý 88,34 – – 88,34 Q, WL, PB 2 A Andreas Thorkildsen 76,20 84,47 – 84,47 Q 3 B Tero Pitkämäki 76,53 x 83,01 83,01 Q 4 B Oleksandr Pjatnytsja 77,07 82,72 – 82,72 Q 5 A Spirí­don Lebé­sis 81,80 82,40 – 82,40 Q 6 A Stuart Farquhar 82,32 – – 82,32 Q 7 B Genki Dean 71,58 82,07 – 82,07 Q 8 A Ari Mannio 81,99 x 76,25 81,99 q 9 B Julius Yego 79,10 79,33 81,81 81,81 q, NR 10 B Keshorn Walcott 78,91 76,44 81,75 81,75 q 11 B Antti Ruuskanen 77,83 81,74 x 81,74 q 12 A Tino Häber 78,19 69,54 80,39 80,39 q 13 A Leslie Copeland 77,00 80,19 72,52 80,19 SB 14 A Roman Avramenko 79,15 77,03 80,06 80,06 15 A Uladzimir Kazlou x 79,10 80,06 80,06 16 A Guillermo Martínez 75,39 80,06 77,22 80,06 17 A Ainārs Kovals 77,42 76,45 79,19 79,19 18 B Kim Amb x 71,85 78,94 78,94 19 A Igor Janik 76,01 78,90 x 78,90 20 B Fatih Avan 78,74 78,20 78,87 78,87 21 A Risto Mätas 70,34 78,56 76,30 78,56 22 A Curtis Moss 74,21 78,13 78,22 78,22 23 B Craig Kinsley 72,80 71,47 78,18 78,18 24 A Yukifumi Murakami 76,37 77,80 77,77 77,80 25 B Jakub Vadlejch x 77,61 x 77,61 26 B Dayron Marquez 75,15 77,59 76,50 77,59 27 B Jarrod Bannister 77,38 76,23 x 77,38 28 A Paweł Rakoczy 77,36 73,22 73,44 77,36 29 A Ihab Abdelrahman El Sayed 72,93 77,35 75,19 77,35 30 B Braian Toledo 76,87 x 73,30 76,87 31 B Jung Sangjin 76,37 74,77 x 76,37 32 A Cyrus Hostetler 70,62 75,76 75,00 75,76 33 A Ilja Korotkov 75,68 x x 75,68 34 A Petr Frydrych 69,54 70,44 75,46 75,46 35 B Mervyn Luckwell 74,09 x x 74,09 36 A Ivan Zaytsev 73,07 73,94 71,39 73,94 37 B Sean Furey x 72,81 71,86 72,81 38 A Vadims Vasiļevskis x 72,81 x 72,81 39 B Melik Janoyan 72,64 70,81 68,72 72,64 40 B Matija Kranjc 72,63 69,70 71,17 72,63 41 A Qin Qiang 72,29 68,76 65,28 72,29 42 B Bartosz Osewski x x 71,19 71,19 – B Matthias de Zordo x x x NM – B Zigismunds Sirmais x x x NM ==Loppukilpailu== thumb|Palkintojenjakotilaisuus Sija Kilpailija Maa #1 #2 #3 #4 #5 #6 Tulos Muuta Keshorn Walcott 83,51 84,58 x 80,64 x – 84,58 NR Antti Ruuskanen 79,60 81,09 81,60 81,97 84,12 79,88 84,12 Vítězslav Veselý x 81,69 81,80 x 80,32 83,34 83,34 Tero Pitkämäki 77,33 82,68 80,67 80,46 82,80 82,53 82,80 Andreas Thorkildsen x 82,63 x 81,70 x x 82,63 Spirí­don Lebé­sis 81,21 81,91 81,27 80,36 x 79,45 81,91 Tino Häber 76,99 74,33 81,21 79,95 76,36 75,85 81,21 Stuart Farquhar 76,80 76,64 80,22 80,22 Genki Dean x 79,95 x 79,95 10 Ari Mannio 78,60 77,71 x 78,60 11 Julius Yego 72,59 77,15 74,08 77,15 Oleksandr Pjatnytsja 77,47 81,61 84,51 81,53 81,01 83,53 DQ doping ==Lähteet== * Yleisurheilu kesäolympialaisissa 2012 (en) *Doping-käry, Antti Ruuskanen nousee olympiahopeamitalistiksi! Luokka:Yleisurheilu kesäolympialaisissa 2012 2012
GEO

Geo ja GEO voivat tarkoittaa ainakin seuraavia: *GEO, Georgian maakoodi *Geo, kansainvälinen aikakauslehti *GEO, IATA-koodi Cheddi Jaganin kansainväliselle lentokentälle Guyanassa *geostationaarinen rata (, GEO), Maan kiertorata *geo- etuliite voi viitata moniin Maahan liittyviin asioihin (geologia, geoterminen jne.).
Pekka Ritvos

Pekka Ritvos (18. maaliskuuta 1946 Helsinki – 25. heinäkuuta 2012 HelsinkiKuolinilmoitus Helsingin Sanomat 12.8.2012 sivu C 9) oli suomalainen päätoimittaja. Ritvos valmistui Sanomien toimittajakoulusta ja työskenteli uransa aikana Helsingin Sanomissa, Kauppalehdessä ja Uudessa Suomessa. Välillä hän toimi jonkin aikaa tiedottajana KOP:ssa ja Suomen Yrittäjäin Keskusliiton tiedotusjohtajana. Hän palasi Kauppalehteen päätoimittajaksi vuonna 1987. Hänen aikanaan ja ansiostaan syntyi Kauppalehti Optio. Ritvoksen harrastuksiin kuului kulinarismi, ja hän julkaisi Ari Larnemaan ja Kaius Hedenströmin kanssa kirjan Suomalainen ruokaretki. Helsingin Suomalaisen Klubin puheenjohtajana hän oli toteuttamassa klubin suurhanketta, Jean Sibelius -verkkosivustoa.Jean Sibelius -verkkosivusto Ritvos jäi Kauppalehdestä eläkkeelle vuoden 2007 suurten henkilöstöjärjestelyjen yhteydessä. ==Teokset== * Ari Larnemaa, Pekka Ritvos & Kaius Hedenström, Suomalainen ruokaretki. Tammi 2001 * Yrittämisen juhlaa, toim. Pekka Ritvos ja Vesa Veikkola, Yrittäjäin Fennia, 1988 ISBN 951-99978-1-4 * Yrittämisen juhlaa, vuodet 1968-1988 toim. Pekka Ritvos ja Vesa Veikkola; vuodet 1989-1998 toim. Pekka Viskari ja Leila Heikkilä. Yrittäjäin Fennia, 1998 ISBN 952-91-0301-8 * Yrittämisen juhlaa, vuodet 1968-1988 toim. Pekka Ritvos ja Vesa Veikkola; vuodet 1989-2003 toim. Pekka Viskari ja Leila Horelli. Fennia, 2003 ISBN 952-91-7078-5 (virh. ISBN 952-91-0301-8) ==Lähteet== Luokka:Suomalaiset päätoimittajat Luokka:Vuonna 1946 syntyneet Luokka:Vuonna 2012 kuolleet
Sopot (täsmennyssivu)

Sopot on usean paikan nimi: *Sopot, Lovetšin alueella Bulgariassa *Sopot, kaupunki Plovdivin alueella Bulgariassa *Sopot, kaupunki Puolassa *Sopot, joki Puolassa *Sopot, kunta Romaniassa *Sopot, kunta Serbiassa
Nikopol (täsmennyssivu)

Nikopol voi viitata johonkin seuraavista: * Nikopol, kaupunki Ukrainassa * Nikopol, kaupunki Bulgariassa * Nikopol-trilogia, Enki Bilalin sarjakuva
Sundae

Sundae on jäätelöstä valmistettava jälkiruoka. Se koostuu jäätelöstä ja päälle laitettavasta kastikkeesta tai siirapista ja joissakin tapauksissa muista koristeista, kuten hienonnetuista pähkinöistä, strösseleistä, kermavaahdosta tai maraschinokirsikoista. Sundaejäätelöitä myydään pääosin jäätelöbaareissa, mutta muutamat pikaruokalat kuten McDonalds myyvät myös niitä. Sundaeta alettiin tarjoilla Yhdysvalloissa 1890-luvulla, mutta sen tarkemmasta kotikaupungista on useita eri varmentamattomia tarinoita. ==Historia== Sundaen alkuperää ei tunneta täysin tarkasti ja siihen on liitetty useita varmentamattomia tarinoita. Sundaen tarjoilu on alkanut ilmeisesti 1890-luvulla Yhdysvalloissa. Sen kotikaupungiksi on esitetty useita eri kaupunkeja, joita ovat esimerkiksi Buffalo, Evanston, Norfolk, Plainfield, New York, Cleveland ja New Orleans. Ehkä yleisimmin sundaen kotikaupungiksi väitettyjä kaupunkeja ovat Two Rivers Wisconsinissa ja Ithaca New Yorkin osavaltiossa. Yleisen tarinan mukaan sundaen keksiminen liittyi niin sanottuihin sunnuntailakeihin (blue laws). Sunnuntailait olivat uskonnollisista syistä säädettyjä lakeja, tarkoituksena oli kieltää tiettyjä huveja sapattina eli sunnuntaina. Tarinan mukaan lailla kiellettiin aikanaan virvoitusjuomat, mutta laki ei koskenut jäätelöitä. Tarinan todenperäisyydestä ei ole kuitenkaan sen enempää näyttöä. Two Riversissä ja Ithacassa sunnuntailakeja ei edes ollut käytössä. Two Riversin kaupunkiin liitetyn tarinan mukaan sundaen keksi jäätelöjä myynyt Edward C. Berners ja hänen asiakkaansa George Hallauer. Hallauer pyysi hetken mielijohteesta Bernersiä lisäämään jäätelöönsä suklaakastiketta. Berners piti ideaa huonona, mutta tarjoili asiakkaansa pyytämän annoksensa. Hallauer piti kuitenkin annoksestaan tilaten vielä toisenkin. Idea levisi näin muidenkin asiakkaiden keskuuteen ja lopulta kaupungin ulkopuolellekkin. Ithacan tarinan mukaan jäätelön tilaajana oli eräs pappi, joka asioi sunnuntaina Platt and Colt -jäätelöbaarissa pyytäen jäätelöönsä kirsikkasiirappia. Paikallisessa sanomalehdessä Ithaca Daily Journal tiedetään ilmestyneen 5. huhtikuuta 1892 mainos, jossa mainostettiin uutta tuotetta Cherry Sunday. Myöhemmin lehdessä kuvailtiin annosta vielä tarkemmin jäätelönä samppanjalasista tarjoiltuna kirsikkasiirapin kera ja kirsikalla koristeltuna. Lehdestä huolimatta ei voida sanoa täysin varmasti, oliko kyseessä ensimmäinen vastaavan annoksen tarjoilu. Ithaca Daily Journal käytti annoksesta nimeä Sunday (sunnuntai), mutta nimi esiintyi sittemmin useissa eri muodoissa muissa lehdissä. Muita käytettyjä nimiä olivat esimerkiksi sondie, sundi, sundhi ja myös nykyinen sundae. Jälleen varmistamattoman tarinan mukaan syynä oli se, että hartaasti uskonnolliset eivät halunneet jäätelöstä käytettävän pyhäpäivä sunnuntain nimeä. ==Lähteet== == Aiheesta muualla == Luokka:Jäätelöt
Vaarnakalat

Vaarnakalat (Triacanthodidae) on jäykkäleukakaloihin kuuluva heimo. Heimon lajeja tavataan lämpimistä vesistä Atlantista ja indopasifiselta merialueelta. ==Lajit ja anatomia== Vaarnakalojen heimoon kuuluu 11 sukua ja noin 20 lajia, muun muassa rusovaarnakala (Triacanthodes ethiops). Vaarnakalat ovat kooltaan pieniä ja saavuttavat korkeintaan noin 20 cm:n pituuden. Ruumiinmuodoltaan ne ovat korkeita ja litteitä. Selkäevässä on 6 terävää piikkiä ja takaosassa pehmeämpiä ruotoja. Vatsaevät koostuvat pitkästä terävästä piikistä ja yhdestä ruodosta. Vaarnakalalajien pyrstöevä on muodoltaan pyöreähkö. Heimon lajien silmät ovat kookkaat ja kuono terävä. Suussa on kummassakin leuassa noin 10 kartiomaista hammasta. Vaarnakalojen nahka on paksu ja suomut ovat pienikokoisia. väriltään kalat ovat usein punertavia ja ruumiissa voi olla keltaisia, sinisiä tai vihreitä laikkuja. ==Levinneisyys ja elintavat== Vaarnakaloja tavataan Atlantin länsiosista, Intian valtamerestä ja Tyynestämerestä subtrooppisilta ja trooppisislta alueilta. Ne elävät lähellä kivikkoista pohjaa tyypillisesti 35-900 metrin syvyydessä merenpinnasta. Heimon lajien ravinto koostuu pohjalla elävistä selkärangattomista eläimistä. ==Lähteet== Luokka:Jäykkäleukakalat
Kokoäänialueen kaiutin

Kokoäänialueen kaiutin eli laajakaistakaiutin on kaiutin, jonka kautta soitetaan kaikkia äänitaajuuksia. Käytännössä taajuusvaste ei ole täysin suora, mutta kokoäänialueen kaiuttimet toistavat kokonaisuutena kuuloalueen taajuudet paremmin kuin muissa kaiutinelementtityypeissä. Elementti voi olla esimerkiksi 4-tuumainen. Suurta dynamiikkaa bassoalueella ei voi saavuttaa eivätkä korkeat taajuudet välttämättä soi niin laadukkaasti kuin diskanttikaiuttimen kautta, mutta rakenteen äänenlaatua lisäävänä tekijänä voi mainita sen, että vaihevirhe jää pieneksi, koska kaikki taajuudet tulevat samasta elementistä. Periaatteella on tehty kaiuttimia, jotka sopivat vaativallekin kuuntelijalle.HIFImaailma 1/2013 s. 64-67 ==Katso myös== *Subwoofer *Bassokaiutin *Keskiäänikaiutin *Diskanttikaiutin *Edward James Jordan ==Lähteet== ==Kirjallisuutta== * Luokka:Kaiuttimet‎
Mannakorven mailla

Mannakorven mailla on Reino Palmrothin sanoittama laulu, jonka sävel on kansansävelmä. Sen tunnetuin levyttäjä on Tapio Rautavaara.http://www.aanitearkisto.fi/firs2/kappale.php?Id=Mannakorven+mailla Palmroth kirjoitti sanat 1930-luvulla.http://lehti.tek.fi/node/1413 Samaan sävelmään on S. Albert Kivinen tehnyt sanat ”Oikeuden jumalatar”, ja hän levytti sen kokoelma-ep:lle Lauluja oikeuslaitoksesta vuonna 1970.http://www.fono.fi/Dokumentti.aspx?kappale=oikeuden+jumalatar&ID;=4f180a6d-69f2-4f91-b0bd-531fd7146c17 Sävelmän tunnetuimpia levytyksiä on Rauli Badding Somerjoen vuonna 1971 salanimellä Mauri Mannakorpi tekemä "Levanterin laulu". Isto Hiltunen on salanimellä Reima Levonsalo tehnyt kappaleesta rautalankahenkisen instrumentaaliversion "Levanders Theme". Samaan sävelmään perustuu myös rap- muusikko Palefacen kappale ”Helsinki – Shangri-La”.Sanoitusten Suomi == Lähteet == Luokka:Suomalaiset kansanlaulut Luokka:Teokset ilman tekijännimeä